बीएसएनएल सेवा खराब होने पर कई-कई दिन तक कर्मी नहीं लेते सुध
मंडी अटेली| अटेलीकस्बा के बीएसएनएल उपभोक्ता इन दिनों बीएसएनएल सेवा से परेशानी बनी हुई है। उपभोक्ता का अगर कनेक्शन खराब हो जाता है तो उसे कई दिनों तक ठीक नहीं किया जाता है। बीएसएनएल कर्मियों के इस रूख से उपभोक्ताओं के पास बीएसएनएल सेवा छोड़ने के बजाय दूसरा उपाय नहीं बच रहा है। बीएसएनएल ने रात सुबह सात बजे तक फ्री काल करने से कुछ उपभोक्ताओं ने कनेक्शन लगवाय लेकिन इंटरनेट प्रयोग करने वाले उपभोक्ता सेवा खराब रहने से इस सेवा को छोड़ रहे है। अच्छी सेवा होने के बाद भी कर्मियों के लापरवाह रवैये से उपभोक्ताओं को बढ़ा पाने में बीएसएनएल सफल नहीं हो रहा है। उपभोक्ता मनोज, सुरेन्द्र कुमार, अजय कुमार, नरेन्द्र कुमार आदि ने बताया कि उन्होंने बीएसएनएल सेवा इस लिए ली कि यह सेवा अन्य सेवा से बेहतर होगी लेकिन अधिकारी भी सेवा के सुधार की ओर कोई ध्यान नहीं दे रहे है। डीटीई ईश्वर सिंह का तबादला होने के बाद तो कोई सुनने वाला नहीं है। कर्मी मनमर्जी करते है।
hin_Deva hin_Deva